**Iepirkuma komisijas 2017.gada 16.novembra komisijas sēdē sniegtā**

**atbilde uz uzdoto jautājumu par**

**atklāta konkursa “Fiziskās un tehniskās apsardzes pakalpojumi”,**

**ID Nr.PSKUS 2017/143, nolikumu**

**Jautājums:**

Vai par Nolikuma 3.5.8. punktā minētajiem līdzīgiem objektiem varam uzskatīt arī kritiskās infrastruktūras objektus, valsts nozīmes industriālos objektus ar biroja ēkām, ražošanas ēkām?

**Atbilde:**

Pretendentam iepriekšējo trīs gadu laikā (t.i. 2014., 2015., 2016., kā arī 2017.gadā līdz piedāvājumu iesniegšanas dienai) ir pieredze vismaz 3 (trīs) tādu objektu apsardzē, kas ir līdzīgi iepirkuma priekšmetā ietvertajiem objektiem fiziskās un tehniskās apsardzes pakalpojumu nodrošināšanā.

(*Šī iepirkuma ietvaros par līdzīgu tiks uzskatīts  pakalpojums ārstniecības iestādēs, bankās, viesnīcās, biroju ēkās, tirdzniecības centros ar platību ne mazāku kā 60 000 m², kuros apsardzes pakalpojums tika nodrošināts 24 (divdesmit četras) stundas diennaktī, ar vismaz 4 (četriem) apsardzes posteņiem, no kuriem 2 (divi) ir diennakts posteņi darbiniekiem un ēkās vienlaicīgi atrodas vismaz 500 (pieci simti) cilvēki darba laikā).*

Ja kāds no objektiem ir kritiskās infrastruktūras objekts, kas atbilst atklāta konkursa Nolikuma 3.5.8. punkta prasībām, tad pretendentam ir tiesības to iekļaut pieredzes sarakstā, lai apliecinātu atklāta konkursa Nolikuma 3.5.8. punkta izpildi, taču valsts nozīmes industriālie objekti, ar biroja ēkām, ražošanas ēkām neatbilst atklāta konkursa Nolikuma 3.5.8. punkta prasībām.